मधुरिमा क्वीन कांटेस्ट में आज अपना हुनर दिखाएंगी प्रतिभागी
धनबाद| दैनिकभास्कर मधुरिमा क्वीन कांटेस्ट का आयोजन बुधवार को 11 बजे से एसएसएलएनटी कॉलेज में किया जाएगा। इसकी तैयारी के लिए चार दिनों के वर्कशॉप में प्रतिभागियों ने जमकर पसीना बहाया है और उनकी यह मेहनत रैंप पर देखने को मिलेगी। एसएसएलएनटी कम्यूनिटी कॉलेज के ब्यूटी एंड वैलनेस डिपार्टमेंट, आईएनआईएफडी और सूर्या मल्टीकॉन प्रालि के सहयोग से आयोजित की जा रही इस प्रतियोगिता को लेकर सभी तैयारियां पूरी कर ली गई हैं। कार्यक्रम का उद्देश्य महिलाओं को एक ऐसा मंच उपलब्ध कराना है, जहां वे अपनी प्रतिभा का प्रदर्शन कर सकें और अपने आत्मविश्वास को बढ़ा सके।
कार्यक्रम में दर्शकों को अपने साथ झुमाने के लिए मौजूद होंगी धनबाद की सिंगर दिशानी दत्ता और कृपाचार्य की डांसिंग टीम। दिशानी अपने आवाज का जादू दर्शकों के कानों में घोेलेंगी, तो डांस टीम सबको थिरकने को मजबूर कर देगी। कार्यक्रम संबंधी अधिक जानकारी के लिए 9308513369/9934556881परसंपर्क किया जा सकता है।
होंगी चार कैटेगरी
प्रतियोगिताको चार वर्गों में बांटा गया है- 1. इंडियन यूथ 2. वेज विद साड़ी 3. सेकुलर इंडिया और 4. इंडियन वेडिंग। सभी वर्गों से विजेता का चयन करने के साथ साथ तीन सदस्यीय ज्यूरी द्वारा मधुरिमा वेस्ट ड्रेस, मधुरिमा बेस्ट पर्सनालिटी और मधुरिमा बेस्ट रैंप अपील कैटेगरी में भी विजेता का चयन किया जाएगा।
mai_Deva hin_Deva hin_Deva hin_Deva hin_Deva